UNOSOM I

UNOSOM I, formelt United Nations Operation in Somalia I, var en fredsbevarende FN-styrke opprettet 24. april 1992 av FNs sikkerhetsråd ved resolusjon 751 (1992)Security Council resolution 751 (1992) , FN for å overvåke våpenhvilen i Mogadishu og sikre forsyning av livsnødvendigheter og humanitær hjelp, opprinnelig i hovedstaden, men senere utvidet til å gjelde hele Somalia. Landet var herjet av borgerkrig og operasjonen ble hemmet av dette. Den var i virksomhet til mars 1993, da den FN-sanksjonerte og USA-ledete Unified Task Force (Operation Restore Hope), som var satt inn allerede i desember 1992, tok over oppgavene.Terry M. Mays: Historical Dictionary of Multinational Peacekeeping, 3. utgave, Lanham: Scarecrow Press, 2011, s. 323–324.

UNOSOM I hadde en styrke på 54 militærobservatører og en øvrig militært personell på 893. I tillegg kom en sivil administrasjon, bestående av internasjonalt og lokalt personell. 16 land bidro med militært personell til operasjonen, deriblant Norge.«Facts and Figures», United Nations, Department of Peacekeeping Operations.

 Se også 
 UNOSOM II

 Referanser 

 Litteratur 
 Alex J. Bellamy, Paul Williams og Stuart Griffin: Understanding Peacekeeping, 2. utgave, Cambridge: Polity, 2010, s. 223–226

 Eksterne lenker 

 UNOSOM I, United Nations, Department of Peacekeeping Operations 

Kategori:FN-sanksjonerte militære operasjoner og styrker
Kategori:Somalia